stanford-oval/wikipedia huggingface dataset:
קרסט ומערות אוופוריטיים באפנינים הצפוניים
אקולוגיה > בעלי חיים

בבית הגידול של המערות התת-קרקעיות נתגלו 150 מינים של חסרי חוליות, בהם 35 מינים של טרוגלוביטים (בעלי חיים שחיים במערות בלבד). תולעים טבעתיות דל-זיפיות ממקור ימי קדום אנדמיות למערות הגבס מהטריאס הם בשלב ההגדרה מהסוג Coralliodrilus. בין הרכיכות המין האנדמי Islamina piristoma. בין העכבישנים המינים האנדמים Medioppis melisi ו-Ramusella caporiacci . בין הסרטנאים Niphargus longicaudatus והמין האנדמי Niphargus poianoi, בין החרקים Lathrobium maginii והחגב Dolichopoda laetitiae. בין החולייתנים: הסלמנדרות Speleomantes italicus (אנ') ו-Speleomantes strinatii (אנ'). בעלי חיים בולטים במערות הם עטלפים החיים במושבות שבהם יש לפעמים עשרות אלפי פרטים. יש באתר המורשת 23 מיני עטלפים, ובהם: פרסף בהיר, פרסף גדול, פרסף גמדי, נשפון גדול, נשפון מצוי, נשפון דק אוזן וכנפן מצוי (Miniopterus schreibersii).
בפלגים המופעים מחדש לאחר שזרמו מתחת לקרקע ונתקלו בשכבה אטומה חיים חיים הדו-חיים Triturus carnifex (אנ')‏, Triturus carnifex (אנ')‏, Bombina pachypus (אנ') ו-Rana italica (אנ') ומין דג אחד אנדמי עמיד למים הגופריתיים: Sarmarutilus rubilio (אנ')
מיני דגים אנדמיים נוספים או כמעט אנדמיים, חיים בנהר סקיה כדוגמת Barbus plebejus (אנ') ו-Barbus meridionalis (אנ').
בבית הגידול של הצוקים הפונים לדרום יש בעלי חיים ים-תיכוניים רבים, בהם הצרצר הנדיר Saga pedo  (אנ') והפרפרים Phengaris arion (אנ') ו-Iolana iolas (אנ'). בין החולייתנים מין הנחש Coronella girondica (אנ'), וציפורי שיר כדוגמת Sylvia moltonii (אנ') ו-Sylvia undata (אנ') ויונקים דוגמת דורבן מצויץ.
על הצוקים וביערות יש 150 מינים של עופות חלקם מקננים באתר, בהם הדורסים: בז נודד, אוח מצוי, איית צרעים, זרון פס וחיוויאי הנחשים. עופות נוספים כוללים תור מצוי, תחמס אירופי, חוגת עצים, פפיון צהוב, סבכי חורש, חנקן אדום-גב וגיבתון גנים.
ביערות חיים יונקים בינוניים וגדולים של הר האפנינים: זאב מצוי, שועל מצוי, חתול בר, גירית מצויה, דלק הסלעים, דלק אירופי, חמוס מבאיש, אייל אציל, אייל הכרמל וחזיר בר ומין החדף האנדמי חדף האפנינים (אנ'), ובסך הכל 58 מינים של יונקים.
הערות שוליים

↑  Evaporitic Karst and Caves of Northern Apennines
↑  Museo Geologico all'aperto ex cava del Monticino
בתוך מערת מוסינה, באתר המשנה באסה קולינה רג'אנה
ברונשנטיט
איור של Stephanorhinus hemitoechus
Anacamptis morio
Speleomantes italicus
רביעיית אמדאוס

משמאל לימין: לובט, בריינין, ניסל ושידלוף
רביעיית אמדאוס (אנגלית: Amadeus Quartet) הייתה רביעיית מיתרים בעלת שם עולמי, שהוקמה בשנת 1947.
ייסוד

מוצאם היהודי של הכנרים נורברט בריינין וזיגמונד ניסל והויולן פטר שידלוף אילץ אותם לצאת בבהילות מווינה אחרי האנשלוס על אוסטריה בשנת 1938. בריינין ושידלוף נפגשו במחנה מעצר בריטי; שם נכלאו יהודים רבים על ידי הבריטים בתור "זרים ממדינה אויבת" בבואם לבקש מקלט בממלכה המאוחדת. בריינין שוחרר לאחר חודשים ספורים, אך שידלוף נשאר במחנה, שם פגש את ניסל. לבסוף שוחררו גם שידלוף וניסל ושלושתם התקבצו ללמוד אצל המורה לכינור מקס רוסטאל, שלימד אותם ללא תשלום. באמצעות רוסטאל פגשו את הצ'לן מרטין לובט. ובשנת 1947 הקימו יחד את רביעיית בריינין, ששמה שונה לרביעיית אמדאוס בשנת 1948.
פעילות

הקבוצה הופיעה לראשונה כרביעיית אמדאוס בלונדון, ב-10 בינואר 1948. הרביעייה הרבתה בסיורי קונצרטים ברחבי אירופה, קנדה, ארצות הברית, יפן ודרום אמריקה. רביעיית אמדאוס, שצוינה לשבח על סגנונה החלק והמתוחכם, נגינתה האחידה והמתואמת כהרכב והרגישות המאפיינת את פרשנותה המוזיקלית, הקליטה כ-200 תקליטים, ביניהם מכלול רביעיות המיתרים של בטהובן, ברהמס ומוצרט. ההרכב שם אומנם דגש על הרפרטואר הקלאסי והרומנטי המקובל, אך ביצע גם יצירות משל מלחינים בני המאה ה-20 כמו בלה בארטוק ובנג'מין בריטן (שכתב את הרביעייה השלישית שלו במיוחד בשבילם).
הרביעייה התפרקה ב-1987 לאחר מותו של הויולן פטר שידלוף, שיתר חברי הרביעייה סברו שאין לו תחליף.
הוקרה

רביעיית אמדאוס הייתה אחת מרביעיות המיתרים המהוללות ביותר במאה ה-20. חבריה עוטרו באותות כבוד רבים, ביניהם:
אות מסדר האימפריה הבריטית, בידי המלכה
תוארי דוקטור לשם כבוד מאוניברסיטאות לונדון, יורק וקאראקס.
הגבוה באותות הכבוד הגרמניים, "הצלב הגדול לשירות המצוין".
צלב הכבוד האוסטרי לאמנויות ולמדעים.
לקריאה נוספת

Muriel Nissel, Married to the Amadeus: Life with a String Quartet, ISBN 1-900357-12-7, Giles de la Mare Publishers Limited
'The Amadeus Forty Years in Pictures and Words' compiled by Suzanne Rozsa-Lovett available from beares1@btconnect.com
רולס-רויס ריית (2013)

| --- | --- |

Rolls-Royce Wraith, שנת 2014
 מאפיינים כלליים
 יצרן:  Rolls-Royce Limited (בזמן ייצור הדגם), משנת 1973: "Rolls-Royce Motors"
 שנות ייצור:  2013 עד היום
 הרכבה:  בריטניה בריטניה
 סיווג:  מכוניות  סלון יוקרה - גרסת קופה
 אורך:  5,268 מ"מ
 רוחב:  1,948 מ"מ
 גובה:  1,507 מ"מ
 משקל:  2,440 ק"ג
 בסיס גלגלים:  3,112 מ"מ
 מפרט טכני
 מנוע:  V12 צילינדרים 6,592 סמ"ק, המפיק 623 כ"ס, מגדש טורבו, מסוג  Twin-turbo, (מנוע BMW N74)
 הילוכים:  תמסורת אוטומטית - 8 מהירויות מסוג ZF 8HP transmission
 מהירות מרבית:  250 קמ"ש
 צריכת דלק:  14 ליטר ל-100 ק"מ
 קשר:  Rolls-Royce Ghost
 מעצב:  Pavle Trpinac
רולס-רויס ריית (2013), שנת 2014
רולס-רויס ריית (2013), שנת 2016
רולס-רויס ריית (2013) (באנגלית: (Rolls-Royce Wraith (2013) היא מכונית סלון יוקרתית, בגרסת קופה, 2 דלתות, 4 מושבים, מתוצרת יצרנית רכבי היוקרה הבריטית רולס-רויס אשר מיוצרת משנת 2013 עד היום. מחיר הבסיס בבריטניה: 235,416 לירות שטרלינג.
חברת רולס-רויס ייצרה דגם בשם זהה בשנת 1938 בגרסאות סלון, קופה וקבריולה: רולס-רויס ריית (1938).
הדגם הוצג לראשונה בסלון המכוניות בז'נבה במרץ 2013. דגם ה"רולס-רויס ריית (2013)" התבסס על דגם ה-"Rolls-Royce Ghost".
מאפיינים

משמעות המילה "Wraith" (בתרגום מאנגלית לעברית)  היא "רוח רפאים" או "צל רפאים".
תאוצה מ-0 ל-100 קמ"ש היא 4.6 שניות.
מנועי "BMW" מסוג "BMW N74" (אנ')
דלתות קדמיות - "דלתות התאבדות" (ציר הדלת בניגוד לכיוון התנועה)
במשטרת דובאי

דגם "רולס-רויס ריית (2013)" מופעל כ-ניידת משטרה במשטרת דובאי.
תמונות

רולס-רויס ריית (2013) - מבט לתא הנהג
רולס-רויס ריית (2013)
רולס-רויס ריית (2013)
רולס-רויס ריית (2013), שנת 2016
רולס-רויס ריית (2013), שנת 2016
ראו גם

רולס-רויס
רולס-רויס סילבר דאון
רולס-רויס סילבר סראף
רולס-רויס  ריית (1938)
רולס-רויס דאוון
הערות שוליים

↑  "רולס-רויס ריית (2013)" autoevolution.com/cars/rolls-royce-wraith-2013
↑  "רולס-רויס ריית (2013)" archive.is/20130216173635
↑  "רולס-רויס ריית (2013)" web.archive.org/web
רז וברווז

| --- | --- |
 סוגה:  ילדים
 יוצרים:  שרה גומס האריס
 מדבבים:  טאשה לורנס, רוג'ר עלאם
 מדבבים בעברית:  לורה שופוב, יורם שרתוק, גבריאלה לואיס
 ארץ מקור:  בריטניה בריטניה
 מספר עונות:  3
 מספר פרקים:  120
 הפקה
 חברת הפקה:  Karrot Animation
 הפצה:  BBC
 אורך פרק:  5 דקות
 שידור
 רשת שידור:  CBeebies
 רשת שידור בישראל:  ערוץ לולי
 תקופת שידור מקורית:  15 בפברואר 2013 – 18 בדצמבר 2017
 תקופת שידור בישראל:  2013 – 2015
 קישורים חיצוניים
 www.sarahandduck.com
 דף התוכנית ב-IMDb
 
רז וברווז (באנגלית: Sarah & Duck, "שרה וברווז") היא סדרת טלוויזיה מונפשת בריטית לילדים שנוצרה על ידי שרה גומס האריס.
הסדרה שודרה בבריטניה בשנת 2013 ב-CBeebies. בישראל הסדרה שודרה באותה שנה בערוץ לולי. הסדרה בת 3 עונות ו-120 פרקים באורך 5 דקות כל אחד.
עלילה

רז היא ילדה בת 7 בעלת ברווז הגרה בכפר, בכל פרק הם יחקרו את סביבתם ויצאו להרפתקאות.
דמויות

רז (Sarah): ילדה בת 7, הדמות המרכזית בתוכנית.
ברווז (Duck): ברווז מזן ברכייה זכר, חיית המחמד של רז.
גברת צעיף (Scarf Lady): אישה קשישה, שכחנית.
ג'ון (John): ילד ממוצא יפני, בעל בית עץ.
פלמינגו (Flamingo): פלמינגו ורוד, חיית המחמד של ג'ון.
הבצלים (The Shallots): חבורה של ארבעה בצלים ספיים, אף על פי שהם פקעות ופקעות לא זזות הם יכולים לזוז.
מדבבים

הדיבוב העברי הופק על ידי אפרת אולמן ויורם שרתוק ובוים על ידי גבריאלה לואיס.
| שם הדמות | מדבב/ת באנגלית | מדבב/ת בעברית |
| --- | --- | --- |
| רז | טאשה לורנס | לורה שופוב |
| מספר | רוג'ר עלאם | יורם שרתוק |
| דמויות שונות |  | גבריאלה לואיס |
רווח (חשבונאות)

רווח בחשבונאות הוא ההפרש החיובי המתקבל במהלך פעילות כלכלית מהכנסה לאחר ניכוי הוצאות שהוצאו ביצירת אותה הכנסה, בתקופה חשבונאית מסוימת. אם הסכום שמתקבל הוא שלילי - נוצר הפסד.
קיימות הגדרות רבות לרווח, הנובעות משימושים שונים למושג. ההגדרה הכלכלית לרווח שונה מההגדרה החשבונאית, וכן קיימים מונחים לסוגי רווח שונים - רווח גולמי, רווח תפעולי, וכדומה.
רווח חשבונאי הוא התוצאה של דוח רווח והפסד. ככזה, הוא מתייחס לפירמות, ולא ליחידים. הוא משקף את הפעילות הכלכלית בתקופה אליה מתייחס הדוח. הרווח החשבונאי מורכב מהפדיון, או ההכנסות, מהן מנוכות הוצאות החברה, כעלות המכר, עלויות שיווק, עלויות ניהול החברה, ועוד. בסוף התקופה החשבונאית, נתון הרווח מועבר ליתרת הרווח בהון העצמי (נקראת גם "עודפים"), המייצגת את הרווחים/הפסדים נטו שנצברו מתקופות קודמות בהון העצמי ועדיין לא חולקו כדיבידנד. מיתרה זאת, ניתן לחלק בעתיד דיבידנדים, באישור הדירקטוריון.
רבים רואים ברווח החשבונאי עיוות של המציאות הכלכלית והעסקית, ואילו אחרים רואים בו רע הכרחי, שנותן תמונה אודות הפעילות העסקית של הפירמה, ונותן כלי השוואה אחיד בין החברות השונות. הרווח החשבונאי הקלאסי כולל מספר תתי-סעיפים עיקריים. דוח רווח והפסד מתחיל משורת הפדיון, או ההכנסות.
פדיון

כבר בשורת הפדיון נוצרת בעיה בהגדרת הרווח. בעיה זו נקראת לעיתים "עיתוי ההכרה בהכנסה". הפדיון מוגדר כזרימה של סחורות ושירותים אל מחוץ לפירמה, או כתמורה לפירמה ממכירת סחורות ושירותים אלה. ברם, מאחר שהדוח הוא תקופתי, הרי ששירות יכול שייפרש על שתי תקופות עוקבות, ואז קיים הכרח לחלק את התמורה ביניהן. סחורות שנשלחו ללקוח בחו"ל וטרם הגיעו ליעדן - האם ניתן לרושמן כהכנסה.
בעיה נוספת היא האם בכלל ניתן להכיר בהכנסות מסוימות. חברות רבות נוטות להגדיל את שורת המכירות לקראת תום התקופה החשבונאית כדי להציג מצג לפיו מכירותיהן צמחו וכדי לעמוד בתחזיות אנליסטים. בפועל, מכירות אלו מתבצעות באשראי, ונרשם כנגדן חוב לקוח. בפועל, רבים המקרים בהם המכירה מתבטלת, והרווח הופך להפסד.
רווח גולמי

רווח גולמי הוא פדיון הפירמה בניכוי עלות המכר. שיעור הרווח הגולמי (רווח גולמי / פדיון) הוא מדד המאפשר להבין עד כמה העסק יעיל מבחינת ייצור והפצת התוצר.
רווח תפעולי

ההפרש בין הכנסות החברה לבין הוצאותיה בגין כל פעולותיה בתחומי העיסוק העיקריים שלה לפני ניכוי מס ובדרך כלל לפני ניכוי הוצאות או הכנסות מימון. למעשה, הרווח התפעולי לוקח את הרווח הגולמי ומנכה ממנו את העלויות הנוספות הדרושות לתפעול השוטף של החברה, כגון הוצאות מחקר ופיתוח, הוצאות מכירה ושיווק (פרסום), הוצאות הנהלה וכלליות והוצאות/הכנסות תפעוליות אחרות. בניגוד להפסד גולמי, אם החברה רושמת רווח גולמי והפסד תפעולי, ייתכן כי ניתן להחזירה לרווחיות תפעולית על ידי ייעול וקיצוץ בעלויות המצוינות לעיל.
חישוב שיעור הרווח התפעולי:
היחס מראה כמה תורם כל שקל מכירות לרווח התפעולי ומהם שולי הביטחון לאחר הוצאות מכירה והנהלה שישמשו לתשלומי ריבית והוצאות אחרות.
רווח נקי

הרווח לאחר תשלום המיסים (בדרך כלל מס חברות) החלים עליו.
רווח כולל

הרווח הכולל מתקבל מהוספת הרווח הכולל האחר לרווח הנקי.
הערות שוליים

↑  משה כהן, בדיקת רווחיות עסק: חישוב רווח תפעולי, גולמי ונקי
| --- | --- |
בקרת זהויות :  GND: 4130631-4
רז הימן והלל סגל

רז הימן והלל סגל, קו הסיום של ראלי דקר 2012
רז הימן (נולד ב-18 באפריל 1964) והלל סגל (נולד ב-2 ביוני 1949) הם צמד נהגי שטח ישראלים, שהשתתפו במרוצים חשובים בתחום הראלי בארץ ובעולם, בהם ראלי דקר.
ביוגרפיה

הימן וסגל הם צמד (נהג ונווט) מרוצי שטח הפועלים יחדיו משנת 2005.
הימן נשוי ואב ל-4 ילדים, תושב פרדס חנה. הוא השתתף במרוצים רבים בארץ ובעולם, בהם 'ראלי הפרעונים' (6 פעמים), 'ראלי תוניס' (פעמיים), 'ראלי איחוד האמירויות', 'ראלי מרוקו' (פעמיים) 'ראלי פריז-דקר', אליפות העולם למרוצי אנדורו 2000 (ספרד), 2004 (פולין), ראלי דרך המשי (בה זכה פעמיים במקום הראשון), באחה 1000 מקסיקו, וראלי דקר - דרום אמריקה 2012. הימן הוא הבעלים של חברת "תנועה מערכות מחשוב וניווט בע"מ", ומספק תמיכה שוטפת לאנשי ספורט מוטורי דו-גלגלי וארבע-גלגלי בענייני מכשירי ניווט ועוד.
סגל נשוי ואב ל-3 ילדים, תושב כפר תבור.מבעלי חברת ‘ליוגב בע"מ’. השתתף גם הוא במרוצים רבים בעולם, בהם באחה 1000 מקסיקו, 'פריז-איסטנבול', 'פריז-דקר' (3 פעמים), 'ראלי הפרעונים' (4 פעמים), ראלי "דרך המשי" (זכה פעמיים במקום הראשון) וראלי דקר - דרום אמריקה 2012.
הצוות נוהג ברכב אבטיפוס מבנייה עצמית, בעל שלדת צינורות עליה הורכבו מכלולים מכניים של מיצובישי פאג’רו. לרכב מנוע טורבו דיזל מתוצרת ב.מ.וו בנפח 3,000 סמ"ק, המנוהל בידי תוכנת מרוצים מיוחדת.
משרד התרבות והספורט העניק לצמד את פרס שרת התרבות והספורט לספורטאים מצטיינים לשנת 2009 על הישגים מיוחדים בתחום, ומענק של 300 אלף ש"ח.
בשנת 2012 הפכו השניים לישראלים הראשונים שהשתתפו במרוץ הראלי הקשה ביותר בעולם, ראלי דקר, מחופה המזרחי של דרום אמריקה עד לחופה המערבי (מארגנטינה דרך צ'ילה אל פרו). כחלק מההכנות למרוץ, הם שיפרו ורעננו את רכב השטח שלהם, צירפו למנוע גיר חדש, ורעננו את המתלים ושיכוך הזעזועים. הקטגוריה בה התחרה הצוות היא T1.2 ‏(T1 מתייחס לרכבים בבנייה עצמית, ו-2 מתייחס למנועי דיזל). רכב התחרויות בו התחרה הצמד בראלי דקר הוצג בתערוכת "אוטומוטור" 2012
היסטורית מרוצים בישראל ובעולם

| עונה | מרוצים בישראל | דירוג | מרוצים בעולם | דירוג | קטגוריה |
| --- | --- | --- | --- | --- | --- |
| 2006 | באחה ישראל | מקום ראשון | ראלי פרעונים | מקום שלישי | T1.2 |
| 2006 | באחה ישראל גולן יזרעאל | מקום ? |  |  |  |
| 2006 | באחה ישראל צאלים | מקום ? |  |  |  |
| 2006 | באחה ישראל חרמון אילת | מקום ראשון |  |  |  |
| 2006 | באחה ישראל צאלים | מקום ראשון |  |  |  |
| 2007 | באחה ישראל ירוחם | מקום שני | ראלי פרעונים | מקום שני | T1.2 |
| 2007 | באחה ישראל שקמה | מקום ראשון |  |  |  |
| 2007 | באחה ישראל צאלים | מקום ראשון |  |  |  |
| 2007 | באחה חוצה לכיש | מקום ראשון |  |  |  |
| 2007 | באחה ישראל צאלים | מקום ראשון |  |  |  |
| 2008 | באחה ישראל אשלים | מקום שני |  |  |  |
| 2008 | באחה ישראל שקמה | מקום ראשון |  |  |  |
| 2008 | באחה ישראל "ראלי שלום" | מקום ראשון |  |  |  |
| 2008 | באחה ישראל צאלים | מקום ראשון |  |  |  |
| 2008 | באחה חוצה חצרים | מקום ראשון |  |  |  |
| 2008 | באחה ישראל לכיש | מקום ראשון |  |  |  |
| 2009 | באחה ישראל רוחמה | מקום ראשון | ראלי דרך המשי | מקום ראשון (8 בדירוג הכללי) | T1.2 |
| 2009 | באחה ישראל חוצה ישראל | מקום שני |  |  |  |
| 2009 | באחה ישראל לכיש | מקום ראשון |  |  |  |
| 2009 | באחה חוצה ירוחם | מקום ראשון |  |  |  |
| 2009 | באחה ישראל חצרים | מקום ראשון |  |  |  |
| 2010 | באחה ישראל פלוגות | מקום שני | ראלי דרך המשי | מקום ראשון (מקום 9 בדירוג הכללי) | T1.2 |
| 2010 | באחה ישראל רביבים | מקום ראשון |  |  |  |
| 2010 | באחה ישראל חוצה ישראל | מקום ראשון |  |  |  |
| 2010 | באחה ישראל צאלים | מקום שני |  |  |  |
| 2010 | באחה חוצה נגב | מקום שלישי |  |  |  |
| 2010 | באחה ישראל צאלים | מקום ראשון |  |  |  |
| 2011 | באחה ישראל צאלים | מקום שני |  |  |  |
| 2011 | באחה ישראל חוצה ישראל | מקום ראשון |  |  |  |
| 2011 | באחה ישראל רביבים | מקום ראשון |  |  |  |
| 2011 | באחה ישראל לכיש | מקום ראשון |  |  |  |
| 2011 | באחה ישראל אשלים | מקום שני |  |  |  |
| 2011 | באחה ישראל צאלים | מקום ראשון |  |  |  |
| 2012 | באחה ישראל צאלים | מקום ראשון | ראלי דקר | מקום ראשון ב-Rookies (מקום 26 בדירוג הכללי) | T1.2 |
הערות שוליים

↑  www.north.co.il
↑  אתר האינטרנט של החברה
↑  טל זוהר, ספורט מוטורי: פרס שרת התרבות והספורט לספורטאים מצטיינים, באתר "פול גז"
↑  תערוכת אוטומוטור 2012 – הפתיחה, באתר "ג'יפולוג"
הימן וסגל במהלך תחרות ראלי דקר 2012
רז יובן

| --- | --- |
אין תמונה חופשית
 לידה:  17 באוגוסט 1976 (בת 48)
 מדינה:  ישראל ישראל
 
רז יובן (נולדה ב-17 באוגוסט 1976) היא תסריטאית, יוצרת, עורכת ועיתונאית.
ביוגרפיה

יובן נולדה בהרצליה וכשהייתה בת 11 עברה עם משפחתה לכפר סבא. בגיל 17 עזבה את התיכון המקומי ועברה ללמוד בתיכון אנקורי בתל אביב. בצבא שירתה כמש"קית הוראה ולאחר מכן למדה ספרות לתואר ראשון ובשנת 2001 החלה לכתוב במגזין "תרבות מעריב" בתקופה שאמנון דנקנר שימש כעורך הראשי של העיתון. בהמשך עברה לערוך ולכתוב במגזינים "עלמה" ו"בלייזר", וכן בשבועון "לאישה", מבית "ידיעות", ובמגזין "גלריה" של עיתון "הארץ".
בשנת 2008 ערכה את הרומן "אצלנו עכשיו בוקר", מאת עיתונאית "הארץ" לשעבר דאה הדר (הוצאת כנרת זמורה ביתן).
באותה שנה החלה לכתוב גם לטלוויזיה, עבור הדרמה היומית המוזיקלית "דני הוליווד" ששודרה ב-yes, ובשנת 2009 הפכה לתסריטאית הראשית בעונה השנייה של הסדרה. בין השנים 2009 ל-2010 כתבה לסדרת הדרמה המוזיקלית של yes, "תיכון השיר שלנו", וכן שמשה כתסריטאית ראשית ביחד עם אריק שגב בסדרה "15 דקות", העוסקת בעולם הריאליטי. בשנת 2012 שימשה כתסריטאית ראשית, לצד אורי גרוס בסדרת הדרמה היומית של HOT "תנוחי". כמו כן כתבה לסדרות הילדים והנוער "אליפים" ושימשה כתסריטאית ראשית בעונה השנייה של "שוברי גלים" המשודרות ב-yes.
בנוסף כתבה את העונות השנייה והשלישית של סדרת הדוקו-דרמה TLV - עושים את תל אביב בערוץ הבידור, וכן שימשה כתסריטאית "X פקטור", בערוץ 2, "רשת".
בשנת 2015 כתבה את תסריט סרט הטלוויזיה "לאן נעלם נימני?", ששודר בערוץ הילדים לרגל יום השנה ה-20 לרצח יצחק רבין.
בשנת 2016 יצרה וכתבה את סדרת הדרמה לילדים "כפולה" בכיכובה של נועה קירל. הסדרה שודרה ביס ובהוט, זכתה להצלחה גדולה וחודשה לחמש עונות.
באותה השנה יצרה וכתבה כתסריטאית ראשית יחד עם חיים אביחיל את דרמת המתח הפוליטית "שלטון הצללים" אשר שודרה בהוט.
בשנת 2020 יצרה וכתבה את הסיטקום המצליח "אבא מטפלת". הסדרה שודרה במשך שש עונות בהוט ויס.
בשנת 2022, יצרה יחד עם אלעד חן את סדרת המתח לנוער "המתחם ה-25" עבור כאן חינוכית, ושימשה כתסריטאית ראשית יחד עם מיתר פרהט.
בשנת 2023 יצרה יחד עם רועי עידן את הסדרה "לעוף על אנה", אותה כתבה כתסריטאית ראשית יחד עם אסיה לבטוב ומיתר פרהט שגם ביימה את הסדרה.
באותה השנה שימשה כעורכת תסריט של הדרמה הבלשית המצליחה "בני מצווה".
כיום עובדת על דרמת המתח "ים המוות" אותה יצרה וכתבה עבור "קשת 12", ועובדת יחד עם היוצרת התסריטאית והבמאית מיתר פרהט על דרמה קומית בלשית בשם "שכנים".
ביוגרפיה > חיים אישיים

יובן מתגוררת בתל אביב עם בן זוגה ושלושת ילדיהם. מעדיפה לעבוד כיום עם היוצרת התסריטאית הבמאית והמזרחית מיתר פרהט.
הערות שוליים

↑  שגיא בן נון‏, טראגי? לא נכחיש זאת: חייו ומותו של "תרבות מעריב", באתר וואלה, 20 במרץ 2014
| --- | --- |
בקרת זהויות :  NLI: 987007302721105171  BnF: cb169925008 (data)  ISNI: 0000 0004 0270 8934  VIAF: 298787262   WorldCat (עם VIAF): 298787262 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
רביעיית אמרסון

The Emerson String Quartet (2014)
רביעיית אמרסון היא רביעיית מיתרים, שמקום מושבה הקבוע הוא באוניברסיטה המדינה של ניו יורק בסטוני ברוק. קודם לכן שכנה הרביעייה בבית ספר הארט ובמרכז לינקולן בניו יורק. רביעיית אמרסון הוקמה בשנת 1976 והוציאה עד כה יותר מעשרים אלבומים, שזיכו אותם בשמונה פרסי גראמי.
חברי הרביעייה הכירו בעת לימודיהם בבית הספר ג'וליארד בניו יורק.
שני הכנרים ברביעייה היו תלמידיו של הכנר הנודע אוסקר שומסקי. שמה של הרביעייה, שהוקמה בשנת המאתיים לארצות הברית, מנציח את המשורר והפילוסוף האמריקאי ראלף וולדו אמרסון. הכנרים דרוקר וזצר מתחלפים בתפקידי כנר ראשון ושני. כינורותיהם הם סטרדיוואריוס משנת 1686 וסנקטוס סרפין משנת 1734. הוויולן לורנס דאטון מנגן על כלי מבית היוצר של פייטרו ג'ובני מנטגאצה (1796) והצ'לן על צ'לו גואדניני משנת 1754. בשנים האחרונות מנגנים חברי הרביעייה גם על כלים שיצר האוּמן האמריקאי סמואל זיגמונטוביץ'.
רביעית אמרסון ביצעה בין השאר גם בכורות עולמיות של יצירות של מלחינים בני זמננו - כמו למשל "הרביעייה מס.4" מאת מריו דוידובסקי (1980).
חברי הרביעייה הודיעו, באתר האינטרנט שלהם, שעונת 22/23 תהיה עונת ההופעות האחרונה שלהם. הם ימשיכו לאמן ולהדריך הרכבים צעירים באמצעות מכון רביעיית המיתרים של אמרסון באוניברסיטת סטוני ברוק.
חברים

יוג'ין דרוקר, כינור
פיליפ זצר, כינור
לורנס דאטון, ויולה
דייוויד פינקל, צ'לו
גיליירמו פיגוארואה, ויולה (1976–1977)
אריק וילסון, צ'לו (1976–1979)
פינקל מנגן לעיתים קרובות עם אשתו, הפסנתרנית וו האן.
פרסים ואותות הוקרה

פרסי גראמי על ביצוע מצטיין של מוזיקה קאמרית:
2006 "קולות אינטימיים"
2005 מנדלסון מכלול רביעיות המיתרים
2001 שוסטקוביץ': רביעיות המיתרים
1998 בטהובן: רביעיות המיתרים
1994 אייבס: רביעיות מיתרים מס' 1, 2; בארבר: רביעיית מיתרים אופוס 11 (אמריקן אוריג'ינלס)
1990 בארטוק: 6 רביעיות מיתרים
2004 פרס אוורי פישר
לקריאה נוספת

Dischel, Robert S. (2000). Converging Lines: The Extraordinary Story of the Emerson String Quartet's First 25 Years. London: Risk Waters Group. ISBN 1-899332-68-5.
רוברט דישל (2000), "קווים מתלכדים: הסיפור המדהים של 25 שנות קיומה הראשונות של רביעיית אמרסון".
אַלֶן פארי (1995) "לקסיקון של מבצעים ושל הביצוע המוזיקלי במאה ה-20", הוצאת רובר לאפון
,פריז (בצרפתית)Alain Paris Dictionnaire des Interprètes et de l'Interprétation musicale au XX siècle, Editions Robert Laffont 1995
הערות שוליים

↑  מדוע הכנרים מעדיפים כלי ישן על פני חדש?, באתר הארץ, 22 בינואר 2010
| --- | --- |
בקרת זהויות :  NLI: 987007605291705171  BnF: cb13903186p (data)  GND: 5048291-9  ISNI: 0000 0001 1089 3090  LCCN: n83161726  MusicBrainz: fd20e8ed-0736-44db-8d97-530fbf00e813  NKC: kn20030215157  SUDOC: 260770310  VIAF: 131479967   WorldCat (עם VIAF): 131479967
רגימנט יורקשייר המלכותי

| --- | --- |

סמל הרגימנט
 Fortune favours the bold" "המזל מאיר לאמיצים
 פרטים
 כינוי:  לוחמי יורקשייר
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  חיל רגלים
 בסיס האם:  יורק, בריטניה
 אירועים ותאריכים
 תקופת הפעילות:  6 ביוני 2006 – הווה (18 שנים)
 נוצרה מתוך:  רגימנט יורקשייר של נסיך ויילס רגימנט ההוורדים הירוק רגימנט הדוכס מוולינגטון
 מלחמות:  מלחמת אפגניסטן
 נתוני היחידה
 כוח אדם:  4 גדודים
 ציוד עיקרי:  רוס"ר SA80
 פיקוד
 יחידת אם:  דיוויזיית המלך
 דרגת המפקד:   בריגדיר
 מפקדים:  זאכרי סטנניגס
רגימנט יורקשייר המלכותי (הרגלי ה-14\ה-15, ה-19 וה-33\ה-76) (באנגלית: Royal Yorkshire Regiment) הוא רגימנט חיל רגלים בצבא הבריטי. הרגימנט הוקם ב-6 ביוני 2006 על בסיס שלושה רגימנטים שפורקו וסופחו לתוכו, כמו גם מספר יחידות 'מתנדבי יורקשייר' שהפכו לגדוד המילואים הרביעי ברגימנט. הרגימנטים הקודמים היו כולם מזוהים עם אזור יורקשייר שבצפון אנגליה ורגימנט יורקשייר ממשיך את המסורת ומגייס את חייליו מאזורי הגיוס ביורקשייר, מכאן גם שמו.
באפריל 2023, בעת ביקור ברגימנט של צ'ארלס השלישי, מלך הממלכה המאוחדת, הוענק לרגימנט התואר "המלכותי" הנוסף באופן רשמי לשמו.
מבנה הרגימנט

הגדוד הראשון (של נסיך ויילס): גדוד חי"ר קל המשרת בצוות קרב החטיבה הממוכנת הקלה השביעית כחלק מהאוגדה המשוריינת הראשונה. הגדוד מוצב בוורמינסטר, אנגליה.
הגדוד השני (ההוורדים הירוק): גדוד נסיוני האמון על הכשרת יחידות חיל רגלים באמצעים חדשים. הגדוד מוצב במחנה דייל, מנצ'סטר.
הגדוד הרביעי: גדוד חיל רגלים מילואים המשרת בצוות קרב החטיבה הקלה הרביעית כחלק מהדיוויזיית הראשונה. הגדוד מוצב ביורק, אנגליה.
היסטוריה > רגימנט יורקשייר של נסיך ויילס

הגדוד הראשון של רגימנט יורקשייר הוקם על בסיס רגימנט יורקשייר של נסיך ויילס (באנגלית: Prince of Wales's Own Regiment of Yorkshire). הרגימנט הוקם בשנת 1958 על ידי איחוד 'רגימנט מערב יורקשייר הרגלי ה-14' ו-'רגימנט מזרח יורקשייר הרגלי ה-15'. מאז הקמתו שירת הרגימנט במספר מוקדים וראוי במיוחד לציון שירותו בצפון אירלנד במשימות שמירה על השקט שם.
רגימנט מערב יורקשייר הרגלי ה-14 (של נסיך ויילס):

(באנגלית: 14th Foot West Yorkshire Regiment (The Prince of Wales's Own)‏) הרגימנט הוקם בשנת 1685 בתור 'רגימנט הייל' (על שם מי שהקים אותו) כדי להילחם במרד מונמות' ובהמשך השתתף גם בלחימה בארצות השפלה ובמהלך מרד היעקוביטים. הרגימנט השתתף במערכות השונות של הצבא הבריטי בהן המלחמות הנפוליאוניות, מלחמת קרים, מלחמת הבורים ושתי מלחמות העולם, הגדוד הראשון אף השתתף בשנת 1956 במבצע סיני. בשנת 1958 פורק הרגימנט ואוחד עם הרגימנט הרגלי ה-15 לכדי 'רגימנט יורקשייר של הנסיך מוויילס'.
רגימנט מזרח יורקשייר הרגלי ה-15 (של הדורכס מיורק):

(באנגלית: 15th Foot East Yorkshire Regiment (The Duke of York's Own)‏) הרגימנט הוקם בשנת 1685 בתור 'רגימנט סר הנרי קליפטון', בהמשך קיבל הרגימנט את השם 'הרגימנט הרגלי ה-15' ולאחר מכן קיבל את השיוך האזורי של מזרח יורקשייר. הרגימנט נלחם במערכות העיקריות במהלך המאה ה-17 וה-18, למרות שלרוב במאה ה-19 הוצב הרגימנט במוקדים שונים מבלי להשתתף באופן פעיל במערכות השונות. הרגימנט נלחם במלחמה האנגלו-אפגנית השנייה ומלחמת הבורים, במהלך מלחמת העולם הראשונה כלל הרגימנט 16 גדודים שהשתתפו בקרבות החזית המערבית, אסיה הקטנה ומצרים. במהלך מלחמת העולם השנייה הוקמו שישה גדודים שהשתתפו בקרבות בכל חזיתות הצבא הבריטי, בהן בצפון אפריקה, אירופה ואסיה. לאחר המלחמה שירת הרגימנט במנדט הבריטי, מלזיה ולבסוף מספר שנים בגרמניה עד אשר פורק בשנת 1958 ואוחד לתוך 'רגימנט יורקשייר של נסיך ויילס'.
היסטוריה > רגימנט ההוורדים הירוק

הגדוד השני של רגימנט יורקשייר הוקם על בסיס רגימנט ההוורדים הירוק (באנגלית: Green Howards), או בשמו המלא; רגימנט ההוורדים הירוק (רגימנט יורקשייר של אלכסנדרה נסיכת ויילס). הרגימנט הוקם בשנת 1688 ועד שנת 1782 נודע בשמות שונים על שם מפקדיו. ב-1744 היו שני רגימנטים שמפקדם נקרא הוורד (Howard) וכדי להבדיל ביניהם צורף לשמם גם צבע הפייסינג  שלהם, כך 'הרגימנט הרגלי ה-3' קיבל את הכינוי 'רגימנט ההוורדים באפס' (צבע חום צהבהב) ו-'הרגימנט הרגלי ה-19' קיבל את הכינוי 'רגימנט ההוורדים הירוק', שני כינויים אלו הפכו לבסוף לשמות הרגימנטים.
הרגימנט שירת במערכות השונות של הצבא הבריטי, בין היתר במלחמת העולם הראשונה במהלכה 13 גדודי הרגימנט שירתו בשירות פעיל ומלחמת העולם השנייה בה 12 גדודים מהרגימנט שירתו בשירות פעיל, במהלך המלחמה הרגימנט אף הוסב לרגימנט סיור. בהמשך המאה ה-20 שירת הרגימנט במספר מוקדים בהם במבצע סיני (1956), קפריסין, צפון אירלנד, מלחמת פוקלנד (1982), מלחמת המפרץ (1991) ובבוסניה (1996-1997).